বৃক্কের **সংগ্রাহী নালি তন্ত্র** (ইংরেজিতে **collecting duct system**) গঠিত হয় ধারাবাহিক ভাবে বিন্যস্ত বহুসংখ্যক নালিকা এবং নালি দিয়ে, যেগুলো নেফ্রনগুলোকে কোন লঘু বৃতি বা সরাসরি রেনাল পেলভিসের সাথে সংযুক্ত করে। সংগ্রাহী নালি তন্ত্রটি নেফ্রনের সর্বশেষ অংশ এবং অ্যালডোস্টেরন ও ভ্যাসোপ্রেসিন (অ্যান্টিডাইউরেটিক হরমোন) নামক দুটি হরমোন দ্বারা নিয়ন্ত্রিত পুনঃশোষণ ও নিঃসরণের মাধ্যমে আয়ন এবং তরল পদার্থের ভারসাম্য রক্ষার্থে অংশ নেয়।

সংযোজক নালিকা, কর্টিকাল সংগ্রাহী নালি এবং মেডুলারি সংগ্রাহী নালি সহ সংগ্রাহী নালি তন্ত্রের বেশ কয়েকটি উপাদান রয়েছে।

গঠন
---

### বিভাগ

 শূকরের বৃক্কের সংগ্রাহী নালিতে বিদ্যমান সাধারণ কলামনার এপিথেলিয়াম এবং সাধারণ কিউবয়ডাল এপিথেলিয়াম। বৃহৎ এবং ক্ষুদ্র সংযোজক নালিকার দেয়াল (যথাক্রমে a এবং b), বৃত্তাকার কাঠামোগুলো, সাধারণ কলামনার এপিথেলিয়াম (a) এবং সাধারণ কিউবিডিয়াল এপিথেলিয়াম (b) দ্বারা গঠিত হয়। 
তন্ত্রের বিভাগগুলো নিম্নরূপ: 

| বিভাগ | বর্ণনা |
| --- | --- |
| *সংযোজক নালিকা* | কর্টিকাল সংগ্রাহী নালির সাথে দূরবর্তী প্যাঁচানো নালিকার সংযোগ স্থাপন করে |
| *প্রারম্ভিক সংগ্রাহী নালিকা* | নেফ্রনগুলো মিলিত হওয়ার আগে |
| *কর্টিকাল সংগ্রাহী নালি* |  |
| *মেডুলারি সংগ্রাহী নালি* |  |
| *প্যাপিলারি নালি* |  |

#### সংযোজক নালিকা

রেনাল কর্পাসলের সাপেক্ষে, **সংযোজক নালিকা** (**Connecting tubule**, সিএনটি বা **জাংশনাল নালিকা**, বা **আর্কুয়েট রেনাল টিউব্যুল** ) সংগ্রাহী নালি তন্ত্রের নিকটতম অংশ। এটি দূরবর্তী প্যাঁচানো নালিকা সংলগ্ন অবস্থিত, যা রেনাল নালিকার সবচেয়ে দূরবর্তী অংশ। পাশাপাশি অবস্থিত কয়েকটি নেফ্রনের সংযোজক নালিকা মিলিত হয়ে কর্টিকাল সংগ্রাহী নালিকা গঠন করে, যেগুলো আবার মিলিত হয়ে কর্টিকাল সংগ্রাহী নালি গঠন করতে পারে। কিছু জাক্সটামেডুলারি নেফ্রন সংযোজক নালিকা উপরের দিকে বেঁকে গিয়ে একটি তোরণ সদৃশ কাঠামো গঠন করতে পারে। এই বৈশিষ্ট্যটির কারণে নালিকাটির বিকল্প নাম ইংরেজিতে "Arcuate tubule" হয়েছে।

এটি দেহে পানি এবং সোডিয়াম ও ক্লোরাইড সহ অন্যান্য আয়নের ভারসাম্য রক্ষার্থে অংশ নেয়। সিএনটি আইসোপ্রোটেনেরল (কর্টিকাল সংগ্রাহী নালির চেয়ে বেশি) এবং অ্যান্টিডাইউরেটিক হরমোন (কর্টিকাল সংগ্রহী নালির চেয়ে কম) উভয়ের প্রতিই সংবেদনশীল, পরেরটির উপর এর পানি পুনঃশোষণের ক্ষমতা নির্ভর করে।

#### মেডুলারি সংগ্রাহী নালি

"*মেডুলারি সংগ্রাহী নালি*" বহিঃস্থ এবং অন্তঃস্থ ভাগে বিভক্ত। বহিঃস্থ ভাগ মেডুলার বেশি গভীর পর্যন্ত বিস্তৃত থাকে। পানি পুনঃশোষণের তারতম্য এবং তরল পদার্থের ভারসাম্য ও হরমোনের প্রভাবের উপর নির্ভর করে সোডিয়াম, পটাসিয়াম, হাইড্রোজেন ও বাইকার্বোনেট আয়নগুলোর পুনঃশোষণ বা ক্ষরণ এখানে অব্যাহত থাকে। ইউরিয়া নিষ্ক্রিয়ভাবে এ নালি থেকে বের হয়ে যায় এবং ৫০০মিলিঅসমোল গ্রেডিয়েন্ট বা নতিমাত্রা তৈরি করে।

মেডুলারি সংগ্রাহী নালির বহিঃস্থ ভাগে কর্টিকাল সংগ্রাহী নালির পরেই অবস্থান করে। এটি রেনাল মেডুলার যে জায়গায় হেনলির লুপের পাতলা নিম্নগামী এবং পুরু ঊর্ধ্বগামী বাহুর মধ্যবর্তী সীমানা অবস্থিত, সেই পর্যন্ত পৌঁছায়। :৮৩৭

বহিঃস্থ ভাগ এবং প্যাপিলারি নালির মাঝখানে থাকে অন্তঃস্থ ভাগটি।

#### প্যাপিলারি নালি

**প্যাপিলারি নালি** কিডনির এক রকমের শারীরস্থানিক কাঠামো, যা পূর্বে **বেলিনির** **নালি** বা **ডাক্ট অব বেলিনি** হিসেবে পরিচিত ছিল। প্যাপিলারি নালি সংগ্রাহী নালির সবচেয়ে দূরবর্তী অংশ। তারা অনেকগুলো মেডুলারি সংগ্রাহী নালি থেকে রেনাল ফিলট্রেট (মূত্রের অগ্রদূত) গ্রহণ করে এবং একটি লঘু বৃতিতে খালি করে। সংগ্রাহী নালিকাতে শুরু হওয়া পানির পুনঃশোষণ ও আয়নের ভারসাম্য রক্ষা এখানেও অব্যাহত থাকে।

### কোষের প্রকারভেদ

সংগ্রাহী নালি তন্ত্রের প্রতিটি উপাদান দুই ধরনের কোষের সমন্বয়ে গঠিত, *সন্নিবেশিত কোষ* এবং এক প্রকার বিভাগ-নির্দিষ্ট কোষ:

* নালিকাগুলোতে বিদ্যমান এই নির্দিষ্ট কোষের ধরনটিকে বলা হয়*সংযোজক নালিকা কোষ* ।
* সংগ্রাহী নালিতে, এর নাম *মুখ্য কোষ* । অন্তঃস্থ মেডুলারি সংগ্রাহী নালিগুলোতে আরেক ধরনের কোষ থাকে, যা*অন্তঃস্থ মেডুলারি সংগ্রাহী নালি কোষ* হিসেবে পরিচিত।

#### মুখ্য কোষ

কোষের অ্যাপিকাল ঝিল্লিতে অবস্থিত সোডিয়াম চ্যানেল এবং পটাসিয়াম চ্যানেলগুলোর মাধ্যমে মুখ্য কোষ সোডিয়াম এবং পটাসিয়াম ভারসাম্যের উপর সংগ্রাহী নালির প্রভাব নিয়ন্ত্রণ করে। অ্যালডোস্টেরন সোডিয়াম চ্যানেলগুলোর অভিব্যক্তি নির্ধারণ করে (বিশেষত ENaC এর)। অ্যালডোস্টেরনের মাত্রা বেড়ে গেলে লুমিনাল সোডিয়াম চ্যানেলগুলোর অভিব্যক্তি বৃদ্ধি পায়। এছাড়াও অ্যালডোস্টেরন Na+/K+-ATPase পাম্পগুলোর সংখ্যা বাড়িয়ে দেয়  :৯৪৯ যা সোডিয়াম পুনঃশোষণ এবং পটাসিয়াম ক্ষরণ বাড়ায়। :৩৩৬ ভ্যাসোপ্রেসিন অ্যাকুয়াপোরিন চ্যানেলের অভিব্যক্তি নির্ধারণ করে যা মুখ্য কোষগুলোর মধ্য দিয়ে জল প্রবেশের জন্য একটি ভৌত পথ সৃষ্টি করে। অ্যালডোস্টেরন এবং ভ্যাসোপ্রেসিন একত্রে মুখ্য কোষের পুনঃশোষিত পানির পরিমাণ নিয়ন্ত্রণ করে।

#### সন্নিবেশিত কোষ

একটি α সন্নিবেশিত কোষের চিত্র
সন্নিবেশিত কোষগুলো α, β, এবং অ-α অ-β প্রকারের হয় এবং অম্ল-ক্ষার হোমিওস্ট্যাটিসে অংশ নেয়।

|  |  |  |
| --- | --- | --- |
| **কোষের ধরন** | **ক্ষরণ করে** | **পুনঃশোষণ করে** |
| α-সন্নিবেশিত কোষ | হাইড্রোজেন আয়ন রূপে এসিড (একটি শীর্ষস্থ H+-ATPase এবং H+/K+ এক্সচেঞ্জারের মাধ্যমে) | বাইকার্বোনেট (ব্যান্ড ৩ এর মাধ্যমে, একটি তলপার্শ্বীয় Cl−/HCO3− exchanger) |
| β-সন্নিবেশিত কোষ | বাইকার্বোনেট ( পেনড্রিনের মাধ্যমে একটি বিশেষায়িত শীর্ষস্থ Cl−/HCO3− এক্সচেঞ্জার) | এসিড (একটি তলীয় H+-ATPase এর মাধ্যমে) |
| অ-α অ-β সন্নিবেশিত কোষ | এসিড (একটি শীর্ষস্থ H+-ATPase এবং H+/K+ এক্সচেঞ্জারের মাধ্যমে) এবং বাইকার্বোনেট ( পেনড্রিনের মাধ্যমে) | - |

অম্ল-ক্ষার হোমিওস্ট্যাটিস বজায় রাখার মাধ্যমে সন্নিবেশিত কোষগুলো এসিডোসিস এবং অ্যালকালোসিসের প্রতি বৃক্কের সঠিক সাড়া প্রদান করতে ভূমিকা পালন করে। α-সন্নিবেশিত কোষগুলোর এসিড ক্ষরণের ক্ষমতা নষ্ট হয়ে গেলে দূরবর্তী রেনাল টিউবুলার অ্যাসিডোসিস (RTA বা আরটিএ টাইপ ১, ক্লাসিকাল আরটিএ) হতে পারে। দীর্ঘমেয়াদি লিথিয়াম ট্রিটমেন্টের প্রতিক্রিয়াতে সন্নিবেশিত কোষগুলোতে ব্যাপক পরিবর্তন ঘটতে পারে, এর মধ্যে রয়েছে একটি বহুল পরিমাণে অব্যক্ত কোষের প্রকার যা সন্নিবেশিত এবং মুখ্য কোষ উভয়ের জন্য মার্কার প্রকাশ করে।

তথ্যসূত্র
---------

1. ↑  Imai M (১৯৭৯)। "The connecting tubule: a functional subdivision of the rabbit distal nephron segments": 346–56। ডিওআই:10.1038/ki.1979.46। পিএমআইডি 513494।
2. ↑  Eaton, Douglas C.; Pooler, John P. (২০০৪)। *Vander's Renal Physiology* (6th সংস্করণ)। Lange Medical Books/McGraw-Hill। আইএসবিএন 0-07-135728-9।
3. ↑  Boron, Walter F. (২০০৫)। *Medical Physiology: A Cellular and Molecular Approach* (updated সংস্করণ)। Elsevier/Saunders। আইএসবিএন 1-4160-2328-3।
4. ↑  Mescher, Anthony (২০১৩)। *Junqueira's Basic Histology*। McGraw-Hill। পৃষ্ঠা 385–403। আইএসবিএন 9780071807203।
5. ↑  May, Anne; Puoti, Alessandro (১৯৯৭)। "Early Effect of Aldosterone on the Rate of Synthesis of the Epithelial Sodium Channel a Subunit in A6 Renal Cells" (পিডিএফ): 1813–1822। পিএমআইডি 9402082। সংগ্রহের তারিখ ২১ নভেম্বর ২০১৭।
6. ↑  Guyton, Arthur C.; John E. Hall (২০০৬)। *Textbook of Medical Physiology* (11 সংস্করণ)। Elsevier Saunders। আইএসবিএন 0-7216-0240-1।
7. ↑  Schlatter, Eberhard; Schafer, James A. (১৯৮৭)। "Electrophysiological studies in principal cells of rat cortical collecting tubules ADH increases the apical membrane Na+-conductance": 81–92। ডিওআই:10.1007/BF00584753। পিএমআইডি 2441357।
8. ↑  Alper, S. L.; Natale, J. (১৯৮৯-০৭-০১)। "Subtypes of intercalated cells in rat kidney collecting duct defined by antibodies against erythroid band 3 and renal vacuolar H+-ATPase": 5429–5433। আইএসএসএন 0027-8424। ডিওআই:10.1073/pnas.86.14.5429। পিএমআইডি 2526338। পিএমসি 297636 অবাধে প্রবেশযোগ্য।
9. ↑  Kim, J.; Kim, Y. H. (জানুয়ারি ১৯৯৯)। "Intercalated cell subtypes in connecting tubule and cortical collecting duct of rat and mouse": 1–12। আইএসএসএন 1046-6673। পিএমআইডি 9890303।
10. ↑  Nosek, Thomas M.। "Section 7/7ch07/7ch07p17"। *Essentials of Human Physiology*। ২০১৬-০৩-২৪ তারিখে মূল থেকে আর্কাইভ করা।  – "Intercalated Cells"
11. ↑  Kim, Young-Hee; Kwon, Tae-Hwan (২০০২-১০-০১)। "Immunocytochemical localization of pendrin in intercalated cell subtypes in rat and mouse kidney": F744–F754। আইএসএসএন 1931-857X। ডিওআই:10.1152/ajprenal.00037.2002। পিএমআইডি 12217866।
12. ↑  Wall, Susan M.; Hassell, Kathryn A. (২০০৩-০১-০১)। "Localization of pendrin in mouse kidney": F229–F241। আইএসএসএন 1931-857X। ডিওআই:10.1152/ajprenal.00147.2002। পিএমআইডি 12388426।
13. ↑  Christensen, Birgitte Mønster; Marples, David (২০০৪-০৪-০১)। "Changes in cellular composition of kidney collecting duct cells in rats with lithium-induced NDI" (পিডিএফ): C952–C964। আইএসএসএন 0363-6143। ডিওআই:10.1152/ajpcell.00266.2003। পিএমআইডি 14613889। ২০১৯-০২-১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০৯-১৩।
14. ↑  Himmel, Nathaniel J.; Wang, Yirong (২০১৮-০৪-১৮)। "Chronic lithium treatment induces novel patterns of pendrin localization and expression": F313–F322। আইএসএসএন 1931-857X। ডিওআই:10.1152/ajprenal.00065.2018। পিএমআইডি 29667915। পিএমসি 6139525 অবাধে প্রবেশযোগ্য।

* +